ຜູ້ປ່ອນບັດ ເນເທີແລນ ປະຕິເສດ ຂໍ້ຕົກລົງ ການຄ້າ ອີຢູ ກັບ ຢູເຄຣນ
ການລົງປະຊາມະຕິນີ້ ເປັນສັນຍານ ທີ່ສະແດງໃຫ້ເຫັນວ່າ ມີການສະໜັບສະໜຸນອີຢູ ບໍ່ຫຼາຍປານໃດ ໃນໝູ່ປະຊາຊົນ ຊາວເນເທີແລນ ທັງໆປະເທດດັ່ງກ່າວ ເປັນສະມາຊິກກໍ່ຕັ້ງ.
ໃນການລົງປະຊາມະຕິແບບບໍ່ມີຜົນບັງຄັບນັ້ນ ບັນດາຜູ້ມີສິດປ່ອນບັດຊາວເນເທີແລນໄດ້ໃຫ້ສັນຍານວ່າ ເຂົາເຈົ້າບໍ່ເຫັນພ້ອມກັບຂໍ້ຕົກລົງການຄ້າລະຫວ່າງສະຫະພາບຢູໂຣບຫຼືອີຢູກັບຢູເຄຣນ ຈາກບັດຄະແນນສຽງທີ່ນັບໄປແລ້ວ 99 ເປີເຊັນ ຫລັງຈາກການລົງປະຊາມະຕິໃນວັນພຸດວານນີ້ 61 ເປີເຊັນຂອງຜູ້ມີສິດປ່ອນບັດ ໄດ້ປະຕິເສດຕໍ່ຂໍ້ຕົກລົງດັ່ງກ່າວ ໃນຂະນະທີ່ 38 ເປີເຊັນເຫັນພ້ອມນຳ ການລົງປະຊາມະຕິໃນຄັ້ງນີ້ ໄດ້ສົ່ງສັນຍານຢ່າງຈະແຈ້ງໄປໃຫ້ສະ ພາແຫ່ງຊາດເນເທີແລນ ຊຶ່ງຄາດວ່າຈະໃຫ້ສັດຕະຍາບັນຕໍ່ຂໍ້ຕົກລົງສະບັບນີ້ ນາຍົກລັດຖະມົນຕີ Mark Rutte ກ່າວໃນຕອນແລງວັນພຸດນີ້ວ່າ ລັດຖະບານເນເທີແລນຈະປຶກສາຫາລືເລື້ອງນີ້ ກັບສະພາແຫ່ງຊາດ ແລະພາຄີຢູໂຣບ ເພື່ອຕັດສິນໃຈວ່າ ຈະດຳເນີນການແບບໃດ ໃນຂັ້ນຕໍ່ໄປ ທ່ານ Rutte ເຕືອນວ່າ ຂັ້ນຕອນດັ່ງກ່າວ ອາດຈະໃຊ້ເວ ລາຫຼາຍໆມື້ຫຼືບໍ່ກໍອາດຈະເປັນຫຼາຍໆອາທິດ ໃນຂະນະທີ່ ການນັບບັດຄະແນນສຽງເກືອບຈະເສັດສິ້ນຢູ່ແລ້ວ ແຕ່ຜົນການນັບຄະແນນສຽງຢ່າງເປັນທາງການ ບໍ່ຄາດວ່າຈະມີການເປີດເຜີຍໃຫ້ຮູ້ ຈົນເທົ່າວັນທີ 12 ເມສາພຸ້ນ ຫລັງຈາກການລົງປະຊາມະຕິ ໃນວັນພຸດວານນີ້ແລ້ວ ການໄປລົງຄະແນນສຽງ ຂອງຜູ້ມີ ສິດປ່ອນບັດຊາວເນເທີແລນ 12 ລ້ານ 5 ແສນຄົນແມ່ນນັບໄດ້ວ່າມີຢູ່ 32 2 ເປີເຊັນໂດຍທີ່ຂອບເຂດຂອງຄວາມຜິດພາດແມ່ນມີ 3 ເປີເຊັນ ການໄປປ່ອນບັດ 30 ເປີເຊັນແມ່ນຈຳເປັນເພື່ອເຮັດໃຫ້ຜົນຂອງການລົງປະຊາມະຕິສົມບູນໄດ້ ການລົງປະຊາມະຕິດັ່ງກ່າວນີ້ແມ່ນສັນຍານຂອງການໃຫ້ຄວາມສະໜັບສະໜຸນທີ່ບໍ່ແຂງ ຂັນປານໃດຕໍ່ສະຫະພາບຢູໂຣບໃນໝູ່ປະຊາຊົນຊາວເນເທີແລນ ທັງໆທີ່ເນເທີແລນເປັນສະມາຊິກຜູ້ກໍ່ຕັ້ງກຸ່ມການຄ້າດັ່ງກ່າວ